CELEX: 62016TN0377
Language: et
Date: 2016-07-14 00:00:00
Title: Kohtuasi T-377/16: 14. juulil 2016 esitatud hagi – Vorarlberger Landes- und Hypothekenbank versus Ühtne Kriisilahendusnõukogu

19.9.2016   
            
            
               ET
            
            
               Euroopa Liidu Teataja
            
            
               C 343/41
            
         14. juulil 2016 esitatud hagi – Vorarlberger Landes- und Hypothekenbank versus Ühtne Kriisilahendusnõukogu
   (Kohtuasi T-377/16)
   (2016/C 343/54)
   Kohtumenetluse keel: saksa
   
      Pooled
   
   
      Hageja: Vorarlberger Landes- und Hypothekenbank AG (Bregenz, Austria) (esindaja: advokaat G. Eisenberger)
   
      Kostja: Ühtne Kriisilahendusnõukogu
   
      Nõuded
   
   Hageja palub Üldkohtul:
   
               —
            
            
               tühistada nii „Decision of the Executive Session of the Board of 20 May 2016 on the adjustment of the 2016 ex-ante contributions to the Single Resolution Fund supplementing the Decision of the Executive Session of the Board of 15 April 2016 on the 2016 ex-ante contributions of the Single Resolution Fund (SRB/ES/SRF/2016/13)” kui ka esimene otsus, mis on nähtavasti tehtud 15. aprillil 2016 ja ilmselt lahutamatult seotud 20. mai 2016. aasta otsusega;
            
         
               —
            
            
               teise võimalusena tühistada „Decision of the Executive Session of the Board of 20 May 2016 on the adjustment of the 2016 ex-ante contributions to the Single Resolution Fund supplementing the Decision of the Executive Session of the Board of 15 April 2016 on the 2016 ex-ante contributions of the Single Resolution Fund (SRB/ES/SRF/2016/13)” osas, milles selles on ette nähtud, et enammakstud summa tuleb tagastada ühtse kriisilahendusfondi 2017. aasta osamakse kaudu;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               1.
            
            
               Esimene väide: oluliste vorminõuete ilmselge rikkumine, sest vaidlustatud otsust ei ole piisavalt põhjendatud
            
         
               2.
            
            
               Teine väide: oluliste vorminõuete ilmselge rikkumine, sest vaidlustatud otsust ei ole täies ulatuses teatavaks tehtud
            
         
               3.
            
            
               Kolmas väide: hageja poolt ühtsesse kriisilahendusfondi 2016. aastal tasumisele kuuluvat summat on liiga väheses ulatuses muudetud
            
         
               4.
            
            
               Neljas väide: enammakstud summa tagastamine alles 2017. aastal on õigusvastane